Fylkkamánni

Fylkkamánni (ovd. maiddái amtamánni, sysselmánni ja leansmánni) ovddasta stáhta fylkkas. Fylkkamánni ovddasvástádus lea čuovvulit mearrádusaid, ulbmiliid ja njuolggadusaid, maid Stuorradiggi ja ráđđehus nannejit. Fylkkamánni lea maid mávssolaš čanus gielddaid ja guovddášeiseválddiid gaskka.

Fylkkamánnis leat sierralágan hálddašandoaimmat departemeanttaid beales. Fylkkamánni goziha maid gielddaid doaimmaid ja lea váidalaninstánsa ollu gielddamearrádusaid ektui. Fylkkamánnis lea danin fágamáhttu ollu bajit dási servodatsurggiid birra, seammás go das lea mávssolaš báikkálaš dovdamuš. 

Fylkkamánni galgá maid fuolahit ovttaskas ássiid, fitnodagaid ja organisašuvnnaid riektesihkarvuođas dan bokte, ahte dat fuolaha ahte hálddašeames váldet vuhtii vuođđoprinsihpaid, nu movt ovttalágan meannudeami, ovttaárvosašvuođa, einnostahttivuođa, sorjjasmeahttunvuođa, bealehisvuođa ja vuoiggalašvuođa. 

 Fylkkamánni lea suorgeeiseváldi iešguđetlágan mávssolaš politihkkasurggiin. Suorgeeiseváldin Fylkkamánni ovddasta máŋgga departemeantta ja daid vuollásaš direktoráhtaid ja guovddášgeahčuid. 
 Fylkkamánni lea riektesihkarvuođa eiseváldi, masa sáhttá váidalit gielddaid mearrádusaid, ja geahččoeiseváldi mávssolaš čálgoortnegiid hárrái, maid gielddat hálddašit. 
 Fylkkamánni lea stáhta guovlluguovdasaš buohtalastineiseváldi. Fylkkamánni galgá earret eará buohtalastit stáhta doaimmaid ja sin barggu gielddaid ektui. 
 Fylkkamánni lea ráđđehusa ovddasteaddji fylkkas, ja galgá bargat dan ovdii, mii lea fylkka buoremussan, ja álggahit dan nammii doaimmaid. 
 Fylkkamánni galgá gaskkustit guovddášeiseválddiide dieđuid fylkii mávssolaš jearaldagain ja gaskkustit gielddaid, fylkkagielddaid ja stáhta orgánaide relevánta dieđuid.

Fylkkamánnis leat maid doaimmat Gonagasviesu ovddas. Fylkkamánni gullá hálddahuslaččat Ođasmahttin-, hálddahus- ja girkodepartementii.

Dálá fylkkamánnit
 Fylka  Fylkkamánni  Jagis Oslo ja Akershus  Valgerd Svarstad Haugland  2011  Oarjel- ja Nuorta-Agder  Stein A. Ytterdahl  2016  Buskerud  Helen Bjørnøy  2013  Finnmárku  Gunnar Kjønnøy  1998  Hedmárku  Sigbjørn Johnsen  1997  Hordalánda  Lars Sponheim  2010  Møre ja Romsdal  Lodve Solholm  2009  Nordlánda  Hill-Marta Solberg  2009  Davvi-Trøndelága  Inge Ryan  2009  Opplánda  Christl Kvam  2014  Rogalánda  Magnhild Meltveit Kleppa  2013  Sogn ja Fjordane  Anne Karin Hamre  2011  Mátta-Trøndelága  Brit Skjelbred  2016 Telemárku  Kari Nordheim-Larsen  2006  Romsa  Bård Magne Pedersen (konst.)  2014  Vestfolda  Per Arne Olsen  2016  Østfolda  Trond Rønningen  2016 

Liŋkkat
 Fylkesmannen.no
 Fylkesmannsboka


Kategoriija:Norgga fylkkat